Elmar Reinsoo

Elmar-August Reinsoo (aastani 1937 Reinberg; 5. mai 1930 Tallinn – 12. detsember 2013 Tallinn) oli eesti vaimulik.

Ta kasvas üles Tabara külasElmar Reinsoo - 75, Saarlane.ee.

Ta konfirmeeriti aastal 1948 Nissi koguduses. Aastatel 1959–1971 töötas ta Tallinna Autobussipargis bussijuhina.

Reinsoo ordineeriti 15. juunil 1971.

Elmar Reinsoo oli aastail 1971–2001 Kihelkonna Mihkli koguduse õpetaja ning Kärla Maarja-Magdaleena koguduse hooldajaõpetaja. Lisaks on ta erinevatel ajavahemikel hooldanud Mustjala, Saaremaa Jaani, Anseküla ja Jämaja kogudust. Aastail 1986–2001 oli Reinsoo Saarte praostkonna praost.

Tunnustus
2002 Kodanikupäeva aumärk teenete eest kodanikukasvatuse arendamisel
2005 Eesti Kirikute Nõukogu preemia oikumeenia edendamise eest kohalikul tasandil
2007 EELK Teeneterist 
 2007 Valgetähe IV klassi teenetemärk
2009. aasta jaanuarist oli ta Kihelkonna valla aukodanikKihelkonna aukodanikuks Elmar Reinsoo, Saarte Hääl, 23. jaanuar 2009

Isiklikku
1956. aastast alates oli ta abielus Helmi Reinsooga (neiuna Väljataga). Peres kasvas neli poega ja kaks tütart. Poeg Rene Reinsoo on samuti vaimulik.

Viited

Välislingid
IN MEMORIAM: Praost emeeritus Elmar Reinsoo (1930-2013), Meie Kirik, 13. detsember 2013

Kategooria:Anseküla Maarja koguduse vaimulikud
Kategooria:Jämaja Kolmainu koguduse vaimulikud
Kategooria:Kihelkonna Mihkli koguduse vaimulikud
Kategooria:Kärla Maarja-Magdaleena koguduse vaimulikud
Kategooria:Mustjala Anna koguduse vaimulikud
Kategooria:Eesti praostid
Kategooria:Valgetähe IV klassi teenetemärgi kavalerid
Kategooria:Sündinud 1930
Kategooria:Surnud 2013